(પ્રતિનિધિ દ્વારા) વડોદરા, તા.28 જુન 2018,ગુરૃવાર લોકસભાની ગઇ ચૂંટણીમાં પ્રચાર દરમિયાન નરેન્દ્ર મોદીએ વિદેશમાંથી કાળું નાણું ભારત પરત લાવીશું અને દરેક વ્યક્તિના ખાતામાં રૃા.૧૫ લાખ જમા થઇ જશે તેવા મોટા સ્વપ્ન મતદારોને દેખાડયા હતા. લોકોના બેન્ક ખાતામાં રૃા.૧૫ લાખ તો જમા થઇ શક્યા નહીં, પરંતુ લોન કૌભાંડોને કારણે વર્ષ ૨૦૧૭-૧૮માં ૧૯ રાષ્ટ્રીયકૃત બેન્કોની ખોટ રૃા.૮૪,૯૪૩ કરોડે પહોંચી એટલે કે એક વર્ષમાં દર એક મિનિટે લોકોના રૃા.૧૬ લાખ લૂંટાઇ ગયા છે. વર્ષ ૨૦૧૩-૧૪ સુધી રાષ્ટ્રિયકૃત અને ખાનગી બેંકો નફો કરતી હતી. બેંકોમાં નિયમ પ્રમાણે પ્રજા નાણાં ડીપોઝીટ તરીકે જમા કરાવે તેની પર ઓછુ વ્યાજ હોય અને તે નાણાંમાંથી બેંક કમાણી કરવા ડીપોઝીટની રકમનું નક્કી કરેલું વ્યાજ હોય તેની પર ત્રણથી પાંચ ટકા વધારો કરી અન્ય લોકોને લોન આપી ધીરાણ કરતી હોય છે. સામાન્ય વ્યક્તિ બેંક લોન લેવા જાય તો તેની ચકાસણી કરવામાં આવે કે તે લોનની રકમ પુનઃ ભરપાઈ કરી શકશે કે નહી. એટલુંજ નહી તેની સામે બેંક પણ મિલકત કે માલનો જથ્થો ગીરવે લેતી હોય છે. બેંકો નિયમ પ્રમાણે લોન આપે તો ક્યારેય ખોટ જાય નહી કારણ કે બેંક પાસેની ડિપોઝીટની રકમમાંથી જ લોન આપી વ્યાજ અને ચક્રવૃધ્ધિ વ્યાજની વસુલાત કરવાની હોય છે. પરંતુ છેલ્લા કેટલાક વર્ષોથી બેંકોના ભ્રષ્ટ અધિકારીઓ, ડાયરેકટરો અને ઉદ્યોગપતિઓ ભેગા મળી કરોડોની બેંક લોનના કૌભાંડ આચર્યા હતા. બેંકોના નિયમો નેવે મુકી મિલકતોના ખોટા વેલ્યુએશન, આંકડાની માયા જાળવાળી બેલેન્સ શીટ વિગેરે બોગસ પુરાવા ઉભા કરી ઉદ્યોગપતિઓ અને વેપારીઓને કરોડોની લોન પધરાવી દેવામાં આવતા નોન પરફોર્મિંગ એસેટસ્ રકમ વર્ષ ૨૦૧૩માં રૃા.૧,૫૬,૦૦૦ કરોડ હતી. તે વધીને વર્ષ ૨૦૧૮માં ૮,૫૭,૦૦૦ કરોડ પર પહંચી ગઈ છે. રાષ્ટ્રીયકૃત બેંકો વર્ષ ૨૦૧૩-૧૪માં રૃા.૩૫,૪૧૨ કરોડનો નફો કર્યો હતો. જ્યારે વર્ષ ૨૦૧૭-૧૮માં રૃા.૮૪,૯૬૩ કરોડની ખોટ કરી છે. તેની સામે ખાનગી બેંકોના નફામાં ઉત્તરોત્તર વધારો થયો છે. રાષ્ટ્રીયકૃત બેંકોમાં જે નફો થયો હતો તેમાં બેંકના કૌભાંડોના કારણે છેલ્લા વર્ષ ૨૦૧૫-૧૬ થી ખોટમાં ઉત્તરોત્તર વધારો થતો ગયો છે. જેથી રાષ્ટ્રીયકૃત બેંકોમાં માત્ર બે બેંક ઈન્ડિયન બેંકે રૃા.૧૨૫૯ કરોડ અને વિજયા બેંકે રૃા.૭૨૭ કરોડનો જ નફો કર્યો છે. બાકીની ૧૯ બેંકોએ રૃા.૮૪,૯૬૩ કરોડની ખોટ કરી છે. વર્ષ ૨૦૧૭-૧૮ માત્ર એકવર્ષની ૧૯ બેંકોની ખોટની રકમ અર્થાત બેંકોમાં ગરીબ- મધ્યમ વર્ગના નાણાં જમા હોય છે. તે નાણાં અસલામત બન્યા છે ત્યારે એક વર્ષમાં રૃા.૩૪,૯૬૩ કરોડની ખોટની ગણતરી કરીએ તો એક વર્ષમાં એક દિવસના રૃા.૨૩૨.૭૭ કરોડ અને પ્રતિ કલાકના રૃા.૯.૭૦ કરોડૃ જ્યારે પ્રતિ મિનિટના રૃા.૧૬,૧૬,૪૯૫ જેવી માતબર રકમ લૂંટાઇ ગઇ છે. ખાનગી બેંકો લોનની વસૂલાત કરવા સફળ: રાષ્ટ્રીયકૃત બેંકો નિષ્ફળ દેશમાં રાષ્ટ્રીયકૃત બેંકો ખોટમાં છે જ્યારે ખાનગી બેન્કો ઉત્તરોતર નફો કરી રહી છે ત્યારે રાષ્ટ્રીયકૃત બેંકોના અધિકારીઓ અને ડાયરેકટરો દ્વારા લોનની બાકી રકમની વસૂલાત કરવાની કડક કાર્યવાહી કરતા નથી. એટલુ જ નહિ બેંકોમાં ફરજ બજાવતા કર્મચારીઓ દ્વારા જરૃરી સવલતો અને સેવા પુરતી મળતી નથી. જ્યારે ખાનગી બેંકોમાં ગ્રાહકોને સારી સેવા અને સવલતો મળે છે તેમજ કર્મચારીઓ ગ્રાહકોને હસતા મોંએ આવકારે છે, લોન આપવાના સમયે પણ રજુ કરેલા તમામ પુરાવાની ચકાસણી કરવામાં આવે છે ત્યારબાદ લોન આપ્યા બાદ રીકવરી સમયસર થાય છે કે નહી તેની પર પણ ખાસ નજર રાખવામાં આવે છે. એટલું જ નહિ લોનની ભરપાઇ કરવામાં વિલંબ થાય તો છેલ્લી ઘડી સુધીના વસુલાત માટેનો પ્રયત્નો થાય છે. ર્ફોર્ડ કેસ પણ નહિવત છે તેમજ ડાયરેકટરોની નિમણુક માટે પણ અનુભવી વ્યક્તિની પસંદગી કરવામાં આવે છે. તાજેતરમાં ખાનગી બેંકના સર્વેસર્વા એવા ચંદાકોચરને પણ ઘરભેગા કરતા સત્તાવાળા ખચકાતા નથી. રાષ્ટ્રીયકૃત 19 બેંકોની ખોટ પર ઉડતી નજર વર્ષ ૨૦૧૩-૧૪માં રાષ્ટ્રીયકૃત બેંકો નફો કરતી હતી પરંતુ બેંક લોન કૌભાંડના કારણે વર્ષ ૨૦૧૭-૧૮ દરમ્યાન રાષ્ટ્રીય કૃત બેંકોની આર્થિક સ્થિતિ ડામાડોળ થઈ ગઈ છે. અને રૃા. ૮૪,૯૬૩ કરોડની ખોટ થઈ છે. રાષ્ટ્રિકૃત બેંકના નામ વર્ષ ૨૦૧૭-૧૮ ની ખોટ ગ્રોસ એનપીએની ટકાવારી ૧. પંજાબ નેશનલ બેંક ૧૨,૨૮૨.૮૦ કરોડ ૧૮.૪% ૨. આઇડીબીઆઇ બેંક ૮૫૩૭.૯૦ કરોડ ૧૬.૬ % ૩. સ્ટેટ બેંક ઓફ ઇન્ડિયા ૬૫૪૭.૫૦ કરોડ ૧૦.૯% ૪. બેંક ઓફ ઇન્ડિયા ૬૦૪૩.૭૦ કરોડ ૧૬.૬% ૫. ઓરિએન્ટલ બેંક ઓફ કોમર્સ ૫૮૭૧.૭૦ કરોડ ૧૭.૬% ૬. યુનિયન બેંક ૫૨૪૭.૪૦ કરોડ ૧૫.૭% ૭. સેન્ટ્રલ બેંક ૫૧૦૪.૯૦ કરોડ ૨૧.૫% ૮. અલ્હાબાદ બેંક ૪૬૭૪.૪૦ કરોડ ૧૬% ૯. યુકો બેંક ૪૪૩૬.૪૦ કરોડ ૨૪.૬% ૧૦. કેનેરા બેંક ૪૨૨૨.૨૦ કરોડ ૧૧.૮ % ૧૧. કોર્પોરેશન બેંક ૪૦૫૩.૯૦ કરોડ ૧૭.૪% ૧૨. ઇન્ડિયન ઓવરસીઝ બેંક ૩૬૦૬.૭૩ કરોડ ૧૫.૩% ૧૩. આંધ્ર બેંક ૩૪૧૨.૫૦ કરોડ ૧૭.૧% ૧૪. સિન્ડીકેટ બેંક ૩૨૨૨.૮૦ કરોડ ૧૧.૫% ૧૫. બેંક ઓફ બરોડા ૨૪૩૧.૮૦ કરોડ ૧૨.૩% ૧૬ દેના બેંક ૧૯૨૩.૨૦ કરોડ ૨૨% ૧૭. યુનાઈટેડ બેંક ૧૪૫૪.૪૦ કરોડ ૨૪.૧% ૧૮. બેંક ઓફ મહારાષ્ટ્ર ૧૧૪૫.૭૦ કરોડ ૧૯.૫% ૧૯. પંજાબ એન્ડ સિંધબેંક ૭૪૩.૮૦ કરોડ ૧૧.૨% ૧૯ બેંકની કુલ ખોટ ૮૪,૯૬૩.૭૩ કરોડ - નજીવી નફો કરેલી બેંક વર્ષ ૨૦૧૭-૧૮નો નફો - ૨૦. ઈન્ડિયન બેંક ૧૨૫૯.૦૦ કરોડ ૭.૪% ૨૧. વિજયાબેંક ૭૨૭.૦૦ કરોડ ૬.૩% બે બેંકનો કુલ નફો ૧૯૮૬.૦૦ કરોડ - રાષ્ટ્રીયકૃત બેંકોની ખોટમાં ઉત્તરોતર વધારો : ખાનગી બેંકોનો નફો વધ્યો રાષ્ટ્રીયકૃત બેંકો વર્ષ-૨૦૧૩થી ૨૦૧૫ દરમ્યાન નફો કરતી હતી. પરંતુ વર્ષ ૨૦૧૫-૧૬થી ખોટ કરતી થઇ છેજ્યારે ખાનગી બેંકોનો નફામાં ઉત્તરોતર વધારો થતો ગયો છે. જેની માહિતી નીચે મુજબ છે. વર્ષ ખાનગી બેંકની સ્થિતિ રાષ્ટ્રીયકૃત બેંકની સ્થિતિ ૨૦૧૩-૧૪ ૩૧,૫૧૮ કરોડ (નફો) રૃા.૩૫,૪૧૨ (નફો) ૨૦૧૪-૧૫ ૩૭,૨૯૦ કરોડ (નફો) રૃા.૩૪,૮૨૮ કરોડ (નફો) ૨૦૧૫-૧૬ રૃા.૪૦,૧૦૩ કરોડ (નફો) રૃા.૧૯,૨૧૮ કરોડ (ખોટ) ૨૦૧૬-૧૭ રૃા.૪૨,૧૬૦ કરોડ (નફો) રૃા.૧,૧૫૯ કરોડ (ખોટ) ૨૦૧૭-૧૮ રૃા.૩૯,૪૯૪ કરોડ (નફો) રૃા.૮૪,૯૬૩ કરોડ (ખોટ) નોંધ ઃ- રાષ્ટ્રીયકૃત ઇન્ડિયન બેંકે વર્ષ-૨૦૧૭-૧૮માં રૃા.૧૨૫૯ કરોડ અને વિજયા બેંકે રૃા.૭૨૭ કરોડનો નજીવો નફો કર્યો હતો. RBI, નાણા વિભાગ, પ્રધાનમંત્રી કાર્યાલય નિષ્ફળ રાષ્ટ્રીયકૃત બેંકોની ખોટ માટે રિઝર્વ બેન્ક ઓફ ઇન્ડિયા, નાણાં વિભાગ, નાણાંમંત્રી અને પ્રધાનમંત્રીના વિવિધ વિભાગો જવાબદાર છે. બેંક લોનના કૌભાંડો થયા અને તબેલામાંથી ઘોડા છુટી ગયા બાદ હવે આરબીઆઇ, નાણાં વિભાગ, પ્રધાનમંત્રી કાર્યાલય વિગેરે બેન્કોની આર્થિક સ્થિતિ પર નજર રાખી રહ્યુ છે. એટલુ જ નહિ આરબીઆઇએ બેન્કો પર કેટલાક નિયંત્રણો પણ લાગ્યા છે. દેશની રાષ્ટ્રીયકૃત બેન્કોની પરિસ્થિતિ ડામાડોળ થઇ તેને રોકવામાં આ તમામ વિભાગો નિષ્ફળ નિવડયા હોવાનું તજજ્ઞાોનું માનવુ છે.